Bratislava, 27.3.2024

# **Vysvetlenie súťažných podkladov č. 2**

Vo verejnej súťaži na predmet zákazky „**Dodanie pracovných plošín na automobilovom podvozku do 3,5 t**“, ktoré bolo vyhlásené verejným obstarávateľom Technické siete Bratislava, a.s., Primaciálne nám. 1, 814 99 Bratislava (ďalej len „verejný obstarávateľ“) vo Vestníku verejného obstarávania č. 46/2024 zo dňa 05.03.2024 pod značkou 7626 - MST, verejný obstarávateľ poskytuje nasledovné odpovede na doručené otázky záujemcov:

**Otázka č. 1:**

Rádi bychom Vás požádali o setkání a konzultaci technických parametrů výběrového řízení na pořízení pracovních plošin.

**Odpoveď č. 1:**

Verejný obstarávateľ uvádza, že v prípade, ak záujemca považuje niektorú zo stanovených požiadaviek za obmedzujúcu alebo inak neúčelnú, má možnosť prostredníctvom žiadosti o vysvetlenie uviesť ktoré požiadavky považuje za vhodné upraviť a akým spôsobom.

Pokiaľ takáto požiadavka zo strany záujemcu nebude mať negatívny vplyv na verejným obstarávateľom zamýšľaný účel použitia pracovných plošín a bude viesť k rozšíreniu hospodárskej súťaže, verejný obstarávateľ je otvorený ich úprave.

**Otázka č. 2:**

V riadku č. 13 (1. časť zákazky) verejný obstarávateľ žiada GPS kompatibilitu so zariadeniami verejného obstarávateľa. Na základe uvedenej požiadavky žiadame o zoznam všetkých zariadení verejného obstarávateľa, s ktorými má byť požadované zariadenie kompatibilné.

**Odpoveď č. 2:**

Verejný obstarávateľ požaduje aby GPS zariadenie malo vyvedený 1 pozitívny vodič (+12/24V)   
od nadstavby (plošiny) ku poistkovej skrinke vozidla, na zabezpečenie detekcie času stráveného prácou plošiny.

**Otázka č. 3:**

V riadku č. 35 (1. časť zákazky) verejný obstarávateľ’ požaduje nosnosť koša minimálne 250 kg. Žiadame verejného obstarávateľa o vysvetlenie, či bude akceptovať aj zariadenie s nosnosťou koša   
200 kg.

**Odpoveď č. 3:**

Verejný obstarávateľ upravuje požiadavku na nosnosť koša na min. 200 kg.

**Otázka č. 4:**

V riadku č. 36 (1. časť zákazky) verejný obstarávateľ’ požaduje šírku koša minimálne 1,4 m. Žiadame verejného obstarávateľa o vysvetlenie, či bude akceptovať aj kôš s veľkosťou 1,3 m.

**Odpoveď č. 4:**

Verejný obstarávateľ upravuje požiadavku na šírku koša na min. 1,3 m.

**Otázka č. 5:**

V riadku č. 37 (1. časť zákazky) verejný obstarávateľ‘ požaduje dosah pri 250 kg min 6,0 m. Žiadame o vysvetlenie, či bude verejný obstarávateľ’ bude akceptovať aj zariadenie s dosahom 5,5 m pri 200 kg.

**Odpoveď č. 5:**

Verejný obstarávateľ upravuje požiadavku na dosah zariadenia pri 200 kg na 5,5 m.

**Otázka č. 6:**

V riadku č. 39 (1. časť zákazky) verejný obstarávateľ' požaduje "Možnosť práce aj bez nutnosti použitia podpier do výšky 5m". Žiadame o vysvetlenie, či sa táto požiadavka vzťahuje na celý požadovaný rozsah rotácie podľa riadku č. 45.

**Odpoveď č. 6:**

Verejný obstarávateľ upresňuje, že táto požiadavka sa vzťahuje na celý požadovaný rozsah rotácie.

**Otázka č. 7:**

V riadku č. 37 (2. časť zákazky) verejný obstarávateľ’ žiada pracovnú výšku max 18 m. Dovoľujeme si požiadať o vysvetlenie, či bude verejný obstarávateľ’ akceptovať zariadenie s maximálnou pracovnou výškou 20,50 m pri zachovaní všetkých ostatných požadovaných parametrov.

V prípade, že verejný obstarávateľ‘ odmietne zmenu špecifikácie, dovoľujeme si požiadať o vysvetlenie objektívneho dôvodu súvisiaceho s predmetom zákazky a činnosťou verejného obstarávateľa, ktorý znemožňuje zmeniť špecifikáciu tak, aby bola zabezpečená čestná hospodárska súťaž viacerých hospodárskych subjektov.

**Odpoveď č. 7:**

Verejný obstarávateľ upresňuje, že pracovná výška plošiny môže byť aj viac ako 18 m, t. j. aj 20,5 m. Uvedený rozsah minimálnej a maximálnej pracovnej výšky je stanovený ako požadované minimum, preto je možné dodať plošinu aj s väčším rozsahom pracovnej výšky. Uvedené sa vzťahuje aj na ďalšie stanovené požiadavky na predmet zákazky, ktoré sú (pokiaľ nie je uvedená presná požiadavka) stanovené ako minimálne rozpätie (napr. bočný dosah, nosnosť koša).

Verejný obstarávateľ precizuje znenie prílohy č. 1 – Opis predmetu zákazky. Upravené znenie príslušných dokumentov je vyznačené žltou farbou.

S pozdravom

Ing. Juraj Nyulassy

Predseda predstavenstva